wickkiey/tamil-wikipedia-chunked huggingface dataset:
# பக்ரா யூனுசு

## சுயசரிதை

### விளைவு

இவரது தாக்குதல், விசாரணை மற்றும் தற்கொலை செயல்பாடுகள் சர்வதேச நாடுகளின் கவனத்தைப் பெற்றது. மேலும் பாக்கித்தானில் அமிலத் தாக்குதலுக்கு உள்ளானவர்களின் அவல நிலையை உலக நாடுகளுக்கு எடுத்துரைத்தது. 2007 மற்றும் 2016 ஆம் ஆண்டுகளுக்கு இடையில் நாட்டில் 1,375 அமிலத் தாக்குதல்கள் நடந்தன; அல்லது ஆண்டுக்கு 153 தாக்குதல்கள் என்றும் கூறலாம். இருப்பினும் 56% மட்டுமே உண்மையில் பாதிக்கப்பட்ட பெண்களாவர். ஆண்டுக்குகு 85 பெண்கள் என்றும் இதை கூறலாம். விமர்சன ரீதியாக பாராட்டப்பட்ட 2012 ஆம் ஆண்டு ஆவணப்படமான *சேவிங் பேசு* பட்டத்தில் இவர் நடித்தார், தற்கொலை செய்து கொள்வதற்கு ஒரு மாதத்திற்கு முன்பே நாட்டின் முதல் ஆசுகார் விருதை இவர் பெற்றார். பக்ரா யூனுசு எழுப்பிய விழிப்புணர்வின் விளைவாக, அமிலத் தாக்குதல்கள் தொடர்ந்து சிறிது சிறிதாக வீழ்ச்சியடைந்தன.  
"2016 மற்றும் 2017 ஆம் ஆண்டுகளில் மொத்தம் 71 அமிலத் தாக்குதல் சம்பவங்கள் நடந்தன. 2018 மற்றும் 2019 ஆம் ஆண்டுகளுக்கு இடையில் அமிலம் வீசுதல் தொடர்பாக 62 வழக்குகள் போடப்பட்டன. கூடுதலாக, பெண்களுக்கு சமீபத்திய பாதுகாப்பு வசதிக்காக பாதுகாப்பு மற்றும் எரிதல் குற்ற மசோதா உட்பட பாதுகாப்பு ஏற்பாடுகள் கொண்டு வரப்பட்டுள்ளன. இத்திட்டத்தின் மூலம் பாதிக்கப்பட்டவர்களுக்கு இலவச மருத்துவ சிகிச்சை மற்றும் மறுவாழ்வு வழங்கப்படுகிறது. பெரும்பாலும் வாழ்நாள் முழுவதும் உடல் மற்றும் உளவியல் குறைபாடுகளை எதிர்கொள்ளும் பெண்கள் இதனால் பயனடைகின்றனர். பக்ரா யூனுசு பங்கேற்று நடித்த திரைப்படம் அத்தகைய சட்டத்தை முன்வைத்துதான் பாராளுமன்றத்தால் நிறைவேற்றப்பட்டது.
# பஞ்ச-பரமேட்டிகள்

வாழும் பஞ்சபரமேட்டிகளைச் சித்தரிக்கிறது. பிராகிருத மொழி மூலத்தையும் இடையிட்ட குசராத்தி மொழி உரையையும் கொண்ட, சிறீசந்திரரால் எழுதப்பட்ட சங்கிரகணீரத்னத்தின் ஓலை நறுக்கு, 17ம் நூற்றாண்டு (பிரித்தானிய நூலகம்)|]]
)]]  
சமணத்தில் (சமக்கிருதம்: पञ्च परमेष्ठी "ஐந்து உயருயிரிகள்") என்போர் வணங்கத்தக்க, ஐந்து அடுக்கு சமயத் தலைவர்களாவர்.
# பஞ்ச-பரமேட்டிகள்

## மேலோட்டம்

ஐந்து உயருயிரிகளும் பின்வருவோராவர்:
1. *அருகதர்*: விழிப்புணர்வு பெற்ற, கேவல ஞானத்தை அடைந்த அனைத்து உயிர்களும் அருகதர்களாகக் கருதப்படுவர். 24 தீர்த்தங்கரர்கள் அல்லது சினர்கள் எனப்படும் தற்போதைய காலச்சுழற்சியில் சமண மதத்தை நிறுவியவர்களாகக் கருதப்படும் அனைவரும் அருகதர்களாவர். அனைத்துத் தீர்த்தங்கரர்களும் அருகதர்களாயினும், அனைத்து அருகதர்களும் தீர்த்தங்கரர்களல்ல.
1. *சித்தர்* (அசிரி): பிறப்பு மற்றும் இறப்புச் சுழற்சியிலிருந்து விடுதலையடைந்த உயிர்கள்.
1. *ஆச்சாரியர்*
1. *உபாத்தியாயர்* ("நல்வழிப்படுத்துவோர்")
1. *முனி* அல்லது *சமணத் துறவிகள்*  
இவ்வைந்து பேரின் முதலெழுத்துக்களாகிய *அ+அ+அ+உ+ம* என்பன இணைக்கப்பட்டு அசைச்சொல்லாகிய ஓம் உருவாகிறது.
# பஞ்ச-பரமேட்டிகள்

## ஐந்து உயருயிரிகள்

திரவியசங்கிரகம் எனும் முக்கிய சமண நூல் ஐந்து உயருயிரிகளின் (*பஞ்ச பரமேட்டிகள்*) இயல்புகளைச் சுருக்கமாக வரையறுக்கின்றது.  
1. உலக ஆசிரியரின் (அருகதர்) வரையறை - வரி 50.
1. விடுதலையடைந்த உயிர்களின் (சித்தர்) வரையறை - வரி 51.
1. முதன்மை நல்வழிப்படுத்துவோரின் (ஆச்சாரியர்) வரையறை - வரி 52.
1. நல்வழிப்படுத்துவோரின் (உபாத்தியாயர்) வரையறை - வரி 53.
1. துறவியின் (சாது) வரையறை - வரி 54.
# பஞ்ச-பரமேட்டிகள்

## மேலும் பார்க்க

- நமோகார மந்திரம்
- பாரமிதா
- சமணம்
# சித்தசீலம்

படி சித்தசீலம்]]  
**சித்தசீலம்** என்பது சமண அண்டவியலில் அண்டத்தின் உச்சிப் பகுதியிலுள்ள ஒரு இடமாகும். *அருகதர்* நிலையெய்தியோரும் *தீர்த்தங்கரர்*களும் இறப்புக்குப் பின்னர் மோட்ச நிலையடைந்து சித்தசீலத்தை அடைவதாக சமணர்கள் நம்புகின்றனர். இவர்கள் தமது மனித உடலைத் துறந்த பின்னர் *சித்தர்*கள் என அறியப்படுவர். இப்பெயர் பற்றி இவ்வுலகுக்கு சித்தசீலம் எனப் பெயரிடப்பட்டுள்ளது.
# அர்பா சயீதா செரா

**அர்பா சயீதா செரா** (Arfa Sayeda Zehra) ஒரு பாக்கித்தான் கல்வி நிபுணர் மற்றும் உருது மொழி நிபுணர் ஆவார். இவர் முதலில் லாகூர் மகளிர் பல்கலைக்கழகம், பின்னர் அரசு கல்லூரி பல்கலைக்கழகம் , மனோவாவில் உள்ள ஹவாய் பல்கலைக்கழகத்தில் கல்வி பயின்றார். செரா வரலாற்றுப் பேராசிரியர் மற்றும் லாகூர் மகளிர் பல்கலைக்கழகத்தின் முன்னாள் முதல்வர் ஆவார். இவர் பெண்களின் நிலை குறித்த தேசிய ஆணையத்தின் தலைவராக இருந்தார். செரா பஞ்சாபின் முன்னாள் மாகாண அமைச்சர் ஆவார். உருது மொழி மற்றும் இலக்கியம் பற்றிய இவரது பங்களிப்பிற்காக அங்கீகரிக்கப்படுகிறார். அறிவுசார் வரலாறு மற்றும் தெற்காசிய சமூகப் பிரச்சினைகளில் நிபுணத்துவம் பெற்றவர் ஆவார்.
# அர்பா சயீதா செரா

## கல்வி

அர்பா சயீதா செரா லாகூர் மகளிர் பல்கலைக்கழகத்தில் இளங்கலை பட்டப்படிப்பைப் பயின்றார். இவர் லாகூரில் உள்ள அரசு கல்லூரி பல்கலைக்கழகத்தில் உருதுவில் முதுகலைப் பட்டம் பெற்றார். மனோவாவில் உள்ள இவாய் பல்கலைக்கழகத்தில் ஆசியப் படிப்பில் முதுகலைப் பட்டத்தையும், தத்துவவியலாளர் பிரிவில் முனைவர் பட்டம் பெற்றார்.
# அர்பா சயீதா செரா

## அறிவார்ந்த தொழில்

1966 ஆம் ஆண்டு முதல் 1972 வரை, லாகூர் மகளிர் கல்லூரியில் விரிவுரையாளராக இருந்தார். இவர் 1972 இல் உதவி பேராசிரியராக ஆனார் மற்றும் 1984 வரை கற்பித்தல் பணியினை மேற்கொண்டார். 1985-1988 வரை லாகூர் மகளிர் பல்கலைக்கழகத்தின் துணை முதல்வராக பணியாற்றினார். ஆகஸ்ட் 2009 இல் வரலாற்றுப் பேராசிரியராக ஃபார்மன் கிறிஸ்டியன் கல்லூரியில் ஆசிரியராக சேர்ந்தார். லாகூர் மேலாண்மை அறிவியல் பல்கலைக்கழகம், தேசிய கலைக் கல்லூரி, தேசிய பொதுக் கொள்கை பள்ளி மற்றும் தேசிய மேலாண்மை நிறுவனம் ஆகிய நிறுவனங்களில் வருகைதரும் பேராசிரியராக இருந்தார். இவரது ஆராய்ச்சி அறிவுசார் வரலாறு, வரலாற்று பகுப்பாய்வு மற்றும் விமர்சனம், மனித உரிமைகள் மற்றும் பாலின இலக்கியம் மற்றும் சமூக பிரச்சினைகள் ஆகிய துறைகளை மையமாகக் கொண்டது. இவர் லாகூரில் உள்ள பார்மன் கிறிஸ்டியன் கல்லூரியில் பேராசிரியராக உள்ளார்.
# அர்பா சயீதா செரா

## உருது மொழி

உருது மொழி மற்றும் இலக்கியம் பற்றிய அறிவிற்காக இவர் அங்கீகரிக்கப்பட்டார். இவர் தொடர்ந்து மொழியியல் அறிவினை புத்தகங்களுக்கான அணுகலுக்காகவும், பாக்கித்தானிய இளைஞர்களின் தேசிய மொழிக்கான "இலக்கியப் புரட்சிக்காகவும்" பயன்படுத்துகிறார். மொழியின் உணர்வுகள் மீதான வகுப்புவாதம் மற்றும் காலனித்துவத்தின் தாக்கங்களைப் பற்றி இவர் விவாதித்துள்ளார். இவரது இலக்கிய தாக்கங்களில் காலிப் மற்றும் சையது அகமது கான் ஆகியோர் அடங்குவர்.
# அர்பா சயீதா செரா

## தனிப்பட்ட வாழ்க்கை

செரா, மனித வளர்ச்சி, அடிப்படை மனித உரிமைகள் மற்றும் பாலின சமத்துவத்திற்காக வாதாடுகிறார். இருப்பினும் இவர் எந்த அரசு சாரா நிறுவனத்திலும் அதிகாரப்பூர்வ உறுப்பினராக இருந்ததில்லை. இவர் பெண்களின் நிலை குறித்த தேசிய ஆணையத்தின் தலைவராக உள்ளார் மற்றும் பெண்களின் அடிப்படை சட்ட உரிமைகள் குறித்த ஒரு மன்றத்தை நிர்வகித்தார். பெண் சமத்துவம் மற்றும் சமத்துவத்திற்கான இவரது பணி ஒரு மகளிர் கல்லூரியில் கற்பிக்க இவளை தேர்வு செய்ய ஒரு காரணியாக இருந்தது.
# நசீர் அஸ்லம் சாகித்

மாண்புமிகு நீதிபதி ( ஆர் ) **நசீர் அஸ்லம் சாகித்** ( Nasir Aslam Zahid உருது : ناصر اسلم;); பார் அட் லா பாக்கித்தான் சிந்து உயர் நீதிமன்றத்தின் நீதிபதியாக பணியாற்றினார். பாக்கிஸ்தான் பெடரல் ஷாரியத் நீதிமன்றம் மற்றும் பாக்கிஸ்தான் உச்ச நீதிமன்றத்தின் நீதிபதியாகவும் இருந்தார் .  
பர்வேசு முசரப்பின் தற்காலிக அரசியலமைப்பு ஆணையினை ஏற்க மறுத்து தனது பதவியினை துறந்ததிற்காக இவர் பரவலாக பாக்கித்தான் மக்களின் நன்மதிப்பினைப் பெற்றார்.
# நசீர் அஸ்லம் சாகித்

## ஆரம்ப கால வாழ்க்கை

நசீர் அஸ்லம் சாகித் பிரித்தானிய இந்தியாவின் மாகாணத்தில் இருந்த டெல்லிக்கு அருகிலுள்ள முசோரியில் பிறந்தார். இவரது தந்தை சர் சாகித் உசேன் ஒரு நிதி அதிகாரியாக இருந்தார், மேலும் அலிகார் முஸ்லிம் பல்கலைக்கழகத்தின் அதிபராகவும் பணியாற்றினார். பின்னர் பாக்கித்தானில், இவரது தந்தை ஸ்டேட் பாங்க் ஆஃப் பாக்கித்தானின் முதல் கவர்னராக இருந்தார்.
# நசீர் அஸ்லம் சாகித்

## கல்வி

நசீர் அஸ்லம் சாகித் , கராச்சியின் செயின்ட் பேட்ரிக்ஸ் உயர்நிலைப் பள்ளியில் கல்வி பயின்றார். லாகூரில் உள்ள அரசு கல்லூரியில் இளங்கலைப் பட்டம் பெற்றார் மற்றும் கேம்பிரிட்ஜ் பல்கலைக்கழகத்தில் சட்டம் பயின்று இளங்கலை பட்டம் பெற்றார் . 1956 ஆம் ஆண்டில், இவர் மிடில் டெம்பிள் வழக்குரைஞர் அவைக்கு அழைக்கப்பட்டார்.
# நசீர் அஸ்லம் சாகித்

## தொழில்

1957 இல், பாரிஸ்டர் சாகித் சிந்து உயர் நீதிமன்றத்தின் வழக்கறிஞராகவும், 1962 இல் பாக்கித்தானின் உச்ச நீதிமன்றத்தின் வழக்கறிஞராகவும் சேர்ந்தார். பின்னர் இவர் சிந்து உயர் நீதிமன்றத்தின் அமர்வில் 1980 ஆம் ஆண்டில் கூடுதல் நீதிபதியாக பதவி உயர்வு பெற்றார், 1983 ஆம் ஆண்டில் சிந்து உயர் நீதிமன்றத்தின் நிரந்தர நீதிபதியாக நியமிக்கப்பட்டார். பாக்கித்தான் மக்கள் கட்சி அரசாங்கம் 1988 ஆம் ஆண்டில் இவரை அமர்வில் இருந்து தற்காலிகமாக நீக்கியது, இவரை கூட்டாட்சி சட்டச் செயலாளராக ஆக்கியது. இவர் ஜூன் 1990 வரை சிந்து உயர் நீதிமன்றத்திற்குத் திரும்பியது வரை இவர் அந்தப் பதவியில் இருந்தார். ஜனவரி 1991 முதல் அந்த ஆண்டு ஏப்ரல் இறுதி வரை, இவர் ஒரு தற்காலிக நீதிபதியாக உச்ச நீதிமன்றத்தில் பதவி வகித்தார். மே 1992 இல் நிரந்தர தலைமை நீதிபதியாக பொறுப்பேற்றார்.  
சாகித் ஏஜென்சிகளுக்கு அல்லது அரசு மீது வழக்குத் தொடுக்கும் அதிகாரிகளுக்கு எந்த சலுகையும் அளிக்கவில்லை. இவர் இரண்டு வருட காலத்திற்கு, இவரது சம்மதமின்றி, 16 ஏப்ரல் 1994 அன்று மத்திய ஷரியத் நீதிமன்றத்திற்கு மாற்றப்பட்டார். பின்னர் இவர் பாக்கித்தான் உச்ச நீதிமன்றத்தின் நிரந்தர நீதிபதியாக பதவி உயர்வு பெற்றார். இருப்பினும், 2000 ஆம் ஆண்டு வரை பாக்கித்தான் மக்களுக்கு நீதி வழங்குவதில் இவர் தனது பங்களிப்பைத் தொடர்ந்தார், பர்வேசு முசரப்பின் தற்காலிக அரசியலமைப்பு ஆணையினை ஏற்க மறுத்து தனது பதவியினை துறந்தார். இது அரசாங்கம் எந்த நடவடிக்கைகள் எடுத்தாலும், புதிய அரசாங்கத்தில் நீதிபதிகள் அரசுக்கு எதிராக ஒருபோதும் சட்டவிரோதத்தைக் கண்டுபிடிக்கக் கூடாது என்பதனை அடிப்படையாகக் கொண்டிருந்தது.
# நசீர் அஸ்லம் சாகித்

## பங்களிப்புகள் மற்றும் சமூக நடவடிக்கைகள்

இவர் மனித உரிமைகள் பிரச்சினைகள் மற்றும் நீதித்துறை கல்வி ஆகியவற்றில் ஈடுபட்டுள்ளார், மேலும் இவர் ஓய்வு பெற்றதிலிருந்து பெண்களின் மீதான அக்கறைகளை சட்ட ரீதியாக கையாள்வதில் அதிக நேரத்தை செலவிட்டார். இவர் அக்டோபர் 2000 முதல் கராச்சியின் ஹம்டார்ட் பல்கலைக்கழகத்தில் சட்டத்துறை தலைவராகவும் மற்றும் சட்டத்துறை ஆசிரியராகவும் இருந்தார்.
# இளஞ்சிவப்பு ரிக்சா

**இளஞ்சிவப்பு ரிக்சா** (Pink rickshaw) (இளஞ்சிவப்பு ஆட்டோ என்றும் அழைக்கப்படுகிறது. ) இந்தியாவின் சில நகரங்களில் பெண் பயணிகளுக்கான சாதாரண ஆட்டோ ரிக்சாக்களுக்கு மாற்றான போக்குவரத்தாகும். ரிக்சாவில் பயணம் செய்யும் போது பெண்கள் துன்புறுத்தப்படுவதையும், தவறாக நடத்தப்படுவதையும் தடுக்க இந்த முயற்சி இந்திய அரசால் எடுக்கப்பட்டது. பீதி அலாரம், புவிநிலை காட்டி கண்காணிப்பு அமைப்புகள் போன்ற சிறப்பு அம்சங்கள் பெண்களின் பாதுகாப்புக்காக நிறுவப்பட்டுள்ளன. இளஞ்சிவப்பு ரிக்சாக்கள் முழு இளஞ்சிவப்பு ரிக்சாக்களாகவோ அல்லது அவற்றின் கூரை இளஞ்சிவப்பு நிறத்தில் இருக்கும். பாலியல் வன்கொடுமைகளுக்கும், பாலியல் வன்கலவிகளுக்கும் எதிராக பெண்களை பாதுகாப்பதற்காக இளஞ்சிவப்பு ரிக்சாக்கள் 2013ஆம் ஆண்டு ராஞ்சியில் தொடங்கப்பட்டது. இறுதியில் இது இந்தியாவின் பல நகரங்களில் அறிமுகப்படுத்தப்பட்டது. ஆட்டோ ரிக்சாக்கள் சட்டப்பூர்வ சரிபார்ப்பு மற்றும் ஆவணங்கள் முடிந்தபின், பயிற்சி பெற்ற வல்லுனர்களால், ஆண்கள் அல்லது பெண்களால் இயக்கப்படுகின்றன.
# இளஞ்சிவப்பு ரிக்சா

## பெண்களுக்கு அதிகாரமளித்தல்

இளஞ்சிவப்பு ரிக்சா திட்டம் பெண்களின் நிலையை மேம்படுத்துவதற்காக ராஞ்சி அரசால் தொடங்கப்பட்டது. பெண்களுக்கு பாதுகாப்பான போக்குவரத்தை வழங்குவதன் மூலம், ராஞ்சி அரசு பெண்களுக்கு அதிகாரம் அளித்து, அவர்கள் வேலை செய்யவும் தன்னிறைவு பெறவும் உதவுகிறது. பாரம்பரியமாக இந்தியாவில் ஆண்கள் சம்பளம் பெறுபவர்கள். பாதுகாப்பான போக்குவரத்து பெண்களுக்கு சுதந்திரம் மற்றும் குடும்ப வருமானத்திற்கு பங்களிக்க உதவுகிறது.
# இளஞ்சிவப்பு ரிக்சா

## புவிநிலை காட்டி மூலம் செயல்பாடு

இளஞ்சிவப்பு ரிக்சா திட்டத்தை அறிமுகப்படுத்திய இந்தியாவின் முதல் நகரம் ராஞ்சி ஆகும். 2012 டெல்லி பாலியல் வல்லுறவுக்குப் பிறகு பெண்களின் பாதுகாப்புக்காக இது 2013 இல் தொடங்கப்பட்டது. தலைநகர் ராஞ்சியில் சுமார் 200 இளஞ்சிவப்பு கூரையுடன் கூடியஆட்டோ ரிக்சாக்களை சார்க்கண்ட் காவல்துறையினர் அறிமுகப்படுத்தினர். இந்த ஆட்டோக்களில் பெண் பயணிகளின் பாதுகாப்புக்காக பீதி அலாரம், புவிநிலை காட்டி அமைப்பு போன்ற சிறப்பு அம்சங்கள் இருந்தன. இந்த ரிக்சாக்களுக்கு பெண் ஓட்டுநர்களை நியமிக்க காவல் துறையினர் முயன்றனர். ஆனால் பெண்களின் குறைவான ஆர்வம் காரணமாக அவர்கள் ஆண் ஓட்டுநர்களை நியமித்தனர். அனைத்து ஆண் ஓட்டுநர்களும் அரசாங்க அதிகாரிகளால் நிர்ணயிக்கப்பட்ட நிலையான நடைமுறைகள் மூலம் சரிபார்க்கப்பட்டனர். அனுமதி பெற்றவர்களுக்கு மட்டுமே சிறப்பு அடையாள அட்டைகள் வழங்கப்பட்டு, பெண்களை அழைத்துச் செல்ல அனுமதிக்கப்பட்டது.  
ஆனால் இந்த சேவை இனி பெண் பயணிகளுக்கு மட்டும் கிடைக்காது. ஏனெனில் ஓட்டுநர்கள் பெண் பயணிகளை பெற நீண்ட நேரம் காத்திருக்க வேண்டும், இதன் காரணமாக ஓட்டுனர்கள் குறைந்த பயணத்தில் அதிக பயணங்களை மேற்கொள்ளும் வகையில் இளஞ்சிவப்பு ஆட்டோக்களில் ஆண் பயணிகளையும் ஏற்றி செல்ல ஆரம்பித்தனர்.  
ஜார்க்கண்ட் உயர் நீதிமன்றம் சட்டப்பூர்வ அனுமதியின்றி நகரத்தில் உள்ள அனைத்து ஆட்டோக்களையும் அகற்றுமாறு பிராந்திய போக்குவரத்து ஆணையத்திற்கு உத்தரவிட்டது. ராஞ்சியில் உள்ள மொத்த 12,000 ஆட்டோ ரிக்சாக்களில் 2,335 ஆட்டோக்களுக்கு மட்டுமே சட்டப்பூர்வ அனுமதி இருந்தது. அந்த 2,335 ஆட்டோக்களில், எந்த இளஞ்சிவப்பு ரிக்சாவும் செயல்பட சட்டப்பூர்வ அனுமதி இல்லை. வர்த்தக அனுமதிகள் நிறுத்தி வைக்கப்பட்டதால், இளஞ்சிவப்பு ரிக்சா ஓட்டுநர்கள் வர்த்தகத்தில் ஈடுபடுவதற்கு வாழ்நாள் சட்டப்பூர்வ அனுமதிகளை வழங்கக் கோரி வேலைநிறுத்தத்தில் ஈடுபட்டனர்.
# இளஞ்சிவப்பு ரிக்சா

## புவிநிலை காட்டி மூலம் செயல்பாடு

### சூரத்து

சூரத்து மாநகராட்சி 2 சூலை 2017 அன்று இளஞ்சிவப்பு ஆட்டோவை அறிமுகப்படுத்தியது. பெண்களால் பெண்களுக்கான சேவை என்பதால் மாநகராட்சி பெண்களை ஆட்டோ ரிக்சா ஓட்டுவதற்கு தேர்வு செய்து பயிற்சி அளித்தது. நகராட்சி இந்த பெண்களுக்கு ரிக்ஷா வாங்க மத்திய அரசின் 25% மானியத்துடன் 7% வட்டி விகிதத்தில் கடன் பெற உதவியது. நகராட்சி கழகம் 70 பெண்களை அடையாளம் கண்டது, அதில் 15 பேர் பயிற்சி பெற்றனர், மற்றவர்கள் பயிற்சியில் இருந்தனர். அவர்கள் பகலில் பள்ளி மாணவர்களை அழைத்துச் செல்வதற்காக பெண்கள் பள்ளி பகுதிகளில் கவனம் செலுத்தியுள்ளனர்.
# பாக்கித்தான் மனித உரிமைகள் ஆணையம்

**பாக்கித்தான் மனித உரிமைகள் ஆணையம்** (Human Rights Commission of Pakistan ) ( **HRCP** ) ஒரு சுயாதீன, ஜனநாயக இலாப நோக்கற்ற அமைப்பு ஆகும், இது 1987 ஆம் ஆண்டில் நிறுவப்பட்டது. இது நாட்டின் பழமையான மனித உரிமை அமைப்புகளில் ஒன்றாகும். பாக்கித்தானில் மனித உரிமைகளை கண்காணித்தல், பாதுகாத்தல் மற்றும் மேம்படுத்துவதில் இந்த ஆணையம் உறுதியாக உள்ளது. இது அரசாங்கத்துடனோ அல்லது எந்த அரசியல் கட்சியுடனோ தொடர்புடையது அல்ல . மே 2020 இல், இந்தக் குழு பல மனித உரிமை சிக்கல்களைக் கோடிட்டுக் காட்டியது, இதில் பாக்கித்தானில் ஆணவக் கொலைகள், சிறுபான்மை, இந்து சிறுமிகளை கட்டாய மதமாற்றம் செய்தல் மற்றும் பெண்களை மிரட்டுவதற்கும் , மரணதண்டனை விதிக்கப்படும் மத நிந்தனை சட்டத்தின் தொடர்ச்சியான பயன்பாடு ஆகியன இதில் குறிப்பிடத்தகுந்தது ஆகும்.
# பாக்கித்தான் மனித உரிமைகள் ஆணையம்

## பணி

பாக்கித்தான் மனித உரிமைகள் ஆணையத்தின் குறிக்கோள் பாலினம், இனம், நம்பிக்கை அல்லது மதம், குடியிருப்பு, இயலாமை, சமூக பொருளாதார நிலை மற்றும் பாலியல் அடையாளம் அல்லது நோக்குநிலை ஆகியவற்றின் அடிப்படையில் எந்த வேறுபாடும் அல்லது பாகுபாடும் இல்லாமல் அனைவருக்கும் சம உரிமையினை கிடைக்கச் செய்தல் ஆகும். இது குறிப்பாக பாதிக்கப்படக்கூடிய அல்லது பின்தங்கிய குழுக்களுக்கு பொருந்தும், அதாவது பெண்கள், குழந்தைகள், இன மற்றும் மத சிறுபான்மையினர், தொழிலாளர்கள், விவசாயிகள் மற்றும் மனித உரிமை மீறல்களால் பாதிக்கப்பட்டவர்கள் ஆகியோருக்கு முதன்மையாக உரிமைகளைக் கிடைக்கச் செய்வதனை நோக்கமாகக் கொண்டது.
# பாக்கித்தான் மனித உரிமைகள் ஆணையம்

## ஆணையத்தின் நோக்கம்

பாக்கித்தான் மனித உரிமை ஆணையத்தின் பணி வரம்பில் பின்வருவன அடங்கும்:  
வெளியீடுகள், பட்டறைகள், பொதுக் கூட்டங்கள் மற்றும் பேரணிகள் மூலம் மனித உரிமைகள் குறித்த பொது விழிப்புணர்வை ஏற்படுத்துவதற்கான பிரச்சாரங்களில் ஈடுபடல்.  
தரவுகளைச் சேகரித்தல், வெளியிடுதல் மற்றும் பரப்புதல் மூலம் மனித உரிமைகள் மறுக்கப்பட்ட அல்லது மீறப்பட்ட பகுதிகளில் கவனம் செலுத்துதல்.  
மிகவும் கடுமையான உரிமை மீறல்களை விசாரிக்க சிறப்பு உண்மை கண்டறியும் குழுக்களை ஏற்பாடு செய்தல்.  
உறுதியான மாற்றுகளை வழங்குவதன் மூலம் மனித உரிமை மீறல்களைச் சரிபார்க்கவும் மற்றும் மனித உரிமைகளுக்கான மரியாதையை ஊக்குவிக்கவும் வடிவமைக்கப்பட்ட நடவடிக்கைகளை அறிமுகப்படுத்த மற்றும் செயல்படுத்த பொருத்தமான அதிகாரிகளுடன் பரப்புரை செய்தல்.  
மனித உரிமைகள் துன்புறுத்தலால் பாதிக்கப்பட்டவர்களுக்கு புகார்கள் மற்றும் குறைகளை சம்பந்தப்பட்ட அதிகாரிகளிடம் குறிப்பிடுவதன் மூலமும், சிறப்பு வழக்குகளில் அல்லது கூட்டு நலன்களை பாதிக்கும் சட்ட உதவிகளை வழங்குவதன் மூலமும் நிவாரணம் வழங்குதல்.  
(அ) அரசியலமைப்பு மற்றும் சட்ட சீர்திருத்தங்கள், (ஆ) பங்கேற்பு ஜனநாயகம் மற்றும் நிர்வாகத்தில் சமூகங்களின் பங்கு, (இ) நியாயமான தேர்தல் செயல்முறைகள், (ஈ) நீதித்துறை சுதந்திரம் மற்றும் சட்டத்தின் ஆட்சியை ஊக்குவித்தல். சட்டத் தொழில், (இ) மக்கள் சார்பு நிர்வாகம், மற்றும் (எஃப்) சட்ட அமலாக்க நிறுவனங்களுக்கான குறைந்தபட்ச தரநிலைகள் மற்றும் வழக்குகள் மற்றும் கைதிகளின் உரிமைகளைப் பாதுகாத்தல்.  
விழிப்புணர்வு, வாதாடுதல் மற்றும் தலையீட்டை ஊக்குவிக்க ஆர்வலர்களுக்கு பயிற்சி அளித்தல் மற்றும் அணிதிரட்டுதல்.  
பரந்த மனித உரிமை கருப்பொருள்கள் மற்றும் குறிப்பிட்ட பிரச்சினைகளில் உள்நாட்டு மற்றும் சர்வதேச அமைப்புகளின் ஒத்துழைப்பு.  
முழுநிறை காலமுறை மீளாய்வு உட்பட, ஐக்கிய நாடுகள் அமைப்புடன் தொடர்பு கொண்டு, கருத்துக்களை பரிமாறிக்கொள்ளலாம்.
# பாக்கித்தான் மனித உரிமைகள் ஆணையம்

## வரலாறு

1987 இல் அஸ்மா ஜெகாங்கீர் மற்றும் இப்னு அப்துர் ரஹ்மான் ஆகியோரால் இணைந்து நிறுவப்பட்ட பாலினச் சமநிலை, பாலின சமத்துவம், பெண்களுக்கு எதிரான வன்முறை, குடும்ப வன்முறை, ஆணவக் கொலைகள், கட்டாய காணாமல் போதல், மரண தண்டனை ஒழிப்பு, கட்டுப்பாடுகள் உட்பட பெண்களின் உரிமைகள் உட்பட ஒரு பரந்த ஆணையை கொண்டுள்ளது. பத்திரிகை சுதந்திரம், பேச்சு சுதந்திரம், மதம் மற்றும் நம்பிக்கையின் சுதந்திரம், இயக்க சுதந்திரம், மாநிலத்தின் அதிகப்படியான மற்றும் மதரீதியாக தூண்டப்பட்ட வன்முறை . இந்த ஆணையம் மனித உரிமைகள் மற்றும் மேம்பாட்டிற்கான ஆசிய மன்றம் (FORUM-ASIA), உலகளாவிய உள்நாட்டு தேர்தல் கண்காணிப்பாளர்கள் (GNDEM), சர்வதேச மனித உரிமைகள் கூட்டமைப்பு (FIDH), மனித உரிமைகளுக்கான தெற்காசியர்கள் (SAHR), மற்றும் மரண தண்டனைக்கு எதிரான உலக கூட்டணி ஆகியவற்றிலும் இந்தக் குழு உறுப்பினராக உள்ளது. இனா சிலானி 2020 வரை இதன் அவைநபராக உள்ளார்.
# பெண்கள் மட்டும் பயணிக்கும் ஊர்தி

இரயில் மேடையில் பெண்கள் மட்டும் பயனிக்கும் ஊர்திகளுக்கான விவரத்தைக் குறிக்கும் அறிவிப்பு பலகை]]
**பெண்கள் மட்டும் பயணிக்கும் ஊர்தி** (*Women-only passenger car*) என்பது இரயில்வே அல்லது சுரங்கப்பாதை ஊர்திகளில் பெண்கள் மட்டுமே பயணிக்கும் ஒரு வசதியாகும். அவை சில சமூகங்களில் பாலியல் பிரிவினையின் விளைவுகளாகும். ஆனால் அனுமதியின்றி பாலியல் முறையில் தொடுவது போன்ற பாலியல் துன்புறுத்தல்களைக் குறைப்பதற்கான முயற்சிகளின் விளைவாகவும் இருக்கலாம்.
# பெண்கள் மட்டும் பயணிக்கும் ஊர்தி

## ஆப்பிரிக்கா

### எகிப்து

அனைத்து கெய்ரோ மெட்ரோ தொடர்வண்டி சேவைகளில், ஒவ்வொரு தொடர்வண்டியிலும், நடுத்தர இரண்டு பெட்டிகள் (4வதும் 5வதும்) பெண்களுக்கென ஒதுக்கப்பட்டுள்ளது (21 வது மணிக்கு பிறகு 5வது பெட்டி கலப்பு பயன்பாட்டுக்கு வருகிறது). ஒரே பெட்டியில் ஆண்களுடன் பயணம் செய்ய விரும்பாத பெண்களுக்கு இந்த பெட்டிகள் ஒரு விருப்பமாக பயன்படுத்தப்படுகின்றன; இருப்பினும், பெண்கள் இன்னும் சுதந்திரமாக மற்ற பெட்டிகளிலும் பயனிக்கலாம். ஆண்களின் பாலியல் தொல்லைகளிலிருந்து பெண்களைப் பாதுகாப்பதற்காக இந்தக் கொள்கை அறிமுகப்படுத்தப்பட்டது.
# பெண்கள் மட்டும் பயணிக்கும் ஊர்தி

## அமெரிக்கா

### பிரேசில்

மெட்ரோவில் பெண்களுக்கு மட்டுமான சுரங்கப்பாதை ஊர்தி.]]
ஏப்ரல் 2006 இல், இரியோ டி செனீரோ மெட்ரோ மாநில சட்டத்தால் நிறுவப்பட்ட ஆணையை அமல்படுத்தியது. பாலியல் துன்புறுத்தலைத் தவிர்ப்பதற்காக பெண்களுக்கு பிரத்யேக பயணிகள் பெட்டிகளை வழங்குவது முந்தைய மாதத்தில் நிறைவேற்றப்பட்டது. ஆறு பயணிகள் பெட்டிகளைக் கொண்ட சுரங்கப்பாதை தொடர்வண்டிகளில், ஒரு பெட்டி பெண்களுக்கென பிரத்யேகமாக இளஞ்சிவப்பு நிறத்தில் குறிக்கப்பட்டிருக்கும். மேலும் திங்கட்கிழமை முதல் வெள்ளிக்கிழமை வரை 6:00 முதல் 9:00 வரையிலும், 17:00 க்கும் 20:00 க்கும் இடையில் பெண்களுக்கு மட்டும் கட்டுப்பாடு பொருந்தும். ஆண்கள் பிரத்யேக பயணிகள் பெட்டியில் ஏறுவதைத் தடுக்க மெட்ரோ காவலர்கள் கண்கானிப்பும் உள்ளது. மேலும் மேடையில் பெண்களுக்கு மட்டுமான வண்டிகளின் விவரங்கள் அடங்கிய பலகையும் இருக்கும்.  
இதேபோன்ற கொள்கை சாவோ பாலோ மெட்ரோவில் அக்டோபர் 1995க்கும் செப்டம்பர் 1997க்கும் இடையில் செயல்படுத்தப்பட்டது.
# பெண்கள் மட்டும் பயணிக்கும் ஊர்தி

## ஆசியா

### சப்பான்

மெட்ரோ வண்டிக்குள் "பெண்களுக்கு மட்டும்" என்ற அறிவிப்பு பலகை]]  
யப்பானில், பெண்களுக்கு மட்டுமான ஊர்திகள் அநாகரிகமான நடத்தையை குறிப்பாக அனுமதியின்றி பாலியல் முறையில் தொடுவதை எதிர்த்து அறிமுகப்படுத்தப்பட்டன. பெண்கள் மட்டும் என்ற கொள்கைகள் நிறுவனத்திற்கு நிறுவனம் மாறுபடும்: சில அவசர நேரத்திலும், மற்றவை நாள் முழுவதும் நடைமுறையில் இருக்கும். சில பெண்களுக்கு மட்டுமான வண்டிகளை விரைவு சேவை வண்டிகளாக மட்டுப்படுத்தப்படுகின்றன. ஏனெனில் அவை அதிக நெரிசலாக இருக்கும் மற்றும் நிறுத்தத்திற்கு இடையில் ஒப்பீட்டளவில் நீண்ட தூரத்தைக் கொண்டிருக்கும். ஆனால் பொதுவாக, இந்த நடைமுறை விடுமுறை நாட்களில் தவிர வார நாட்களில் மட்டுமே செயல்படும். நடை மேடைகளிலும், தொடர்வண்டியின் கதவுகளிலும் ஏறும் இடங்கள், வண்டிகள் பெண்களுக்கு மட்டும் சேவை வழங்கும் நாட்கள், நேரங்களைக் குறிக்கும் அடையாளங்களால் குறிக்கப்பட்டுள்ளன. பெண்களுக்கு பிரத்தியேகமாக இருக்க வேண்டும் என்ற எண்ணம் இருந்தாலும், யப்பானில் உள்ள பெரும்பாலான தொடர்வண்டி நிறுவனங்கள் ஆண் தொடக்கப் பள்ளி மாணவர்களையும் அனுமதிக்கிறார்கள். மேலும், மாற்றுத்திறனாளிகளும் அவர்களின் உதவியாளர்களும் பெண்களுக்கு மட்டுமான பெட்டிகளில் ஏறுவார்கள்.
# பெண்கள் மட்டும் பயணிக்கும் ஊர்தி

## ஆசியா

### இந்தியா

இந்தியா முழுவதும், அனைத்து தொலைதூர தொடர்வண்டி சேவைகளும் பெண்களுக்கு மட்டுமே ஒதுக்கப்பட்ட சிறப்பு பெட்டிகளைக் கொண்டுள்ளன. வணிக நகரமான மும்பையில், அனைத்து புறநகர் வண்டிகளும் பெண்களுக்காக மட்டுமே வடிவமைக்கப்பட்ட பெட்டிகளைக் கொண்டுள்ளன. இருப்பினும் பள்ளி செல்லும் குழந்தைகளும் பயணிக்க அனுமதிக்கப்படுகிறார்கள். இரண்டு பெட்டிகள் பெண்களுக்கு 24 மணிநேரம் ஒதுக்கப்படும் அதே வேளையில், ஒரு பெட்டியில் குறிப்பிட்ட நேரங்களில் பெண்களுக்கு ஒதுக்கப்படுகிறது. மும்பை மெட்ரோ, தில்லி மெட்ரோ உள்ளிட்ட பல தொடர்வண்டி சேவைகள் பெண்களுக்கு மட்டுமான பெட்டிகளை வழங்குகின்றன. மேலும், இது பெண்களுக்கு மட்டுமான இளஞ்சிவப்பு ரிக்சா போன்ற சேவைகளையும் உருவாக்கியுள்ளது.
# சட்டத்தில் பெண்கள்

**சட்டத்தில் பெண்கள்** (Women in law) சட்ட ரீதியிலான தொழில்களில் ஈடுபடும் பெண்களை இது குறிக்கிறது. இதில் தொடர்பான தொழில்களில், வழக்கறிஞர்கள் பார் அட் லா,சட்ட ஆலோசகர்கள், மாவட்ட குற்றவியல் நீதிபதி, தலைமை நீதிபதி, துணை நீதிபதி, பெண்ணிய சட்ட கோட்பாட்டளர்கள் , சட்டக் கல்வி பேராசிரியர்கள், சட்டப் பள்ளி தலைவர்கள் ஆகியோர்களை உள்ளடக்கியது ஆகும்.
# சட்டத்தில் பெண்கள்

## பிரதிநிதித்துவம் மற்றும் வேலை நிலைமைகள்

### அமெரிக்கா

அமெரிக்க சட்டப் பேரவை 2014 ஆம் ஆண்டில் அறிவித்த அறிக்கையின் படி, பெண்கள் சட்டத் தொழிலில் 34% மற்றும் ஆண்கள் 66% ஆக இருந்தனர். தனியார் நடைமுறை சட்ட நிறுவனங்களில், பெண்கள் 20.2% உறுப்பினர்களாகவும், 17% ஒப்புரவுப் பண்பு பங்களிப்பாளர்களாகவும் , 200% பெரிய சட்ட நிறுவனங்களில் 4% மேலாளர் பங்களிப்பாளர்களாகவும் உள்ளனர். 1981 இல், இருவரும் இணைந்து இந்த திட்டத்தை தனி தேசிய மகளிர் சட்ட மையமாக மாற்ற முடிவு செய்தனர்.
# சட்டத்தில் பெண்கள்

## பிரதிநிதித்துவம் மற்றும் வேலை நிலைமைகள்

### மகளிர் சட்டக் கல்வி மற்றும் செயல் நிதி (கனடா)

*லீஃப்* என்ற சுருக்கப்பெயரால் குறிப்பிடப்படும் மகளிர் சட்டக் கல்வி மற்றும் செயல் நிதியம் "... சட்டத்தின் கீழ் பெண்கள் மற்றும் சிறுமிகளின் சமத்துவ உரிமைகளை உறுதி செய்வதற்காக கனடாவில் ஏற்படுத்தப்பட்ட ஒரே தேசிய அமைப்பு." ஆகும் . இந்த அமைப்பு ஏப்ரல் 19, 1985 இல் நிறுவப்பட்டது , உரிமைகள் மற்றும் சுதந்திரங்களின் கனேடிய சாசனத்தின் பிரிவு 15 இயற்றப்பட்டதன் விளைவாக *லீஃப்* உருவாக்கப்பட்டது. லீஃப் சட்ட ஆராய்ச்சியில் ஈடுபடுகிறது, மற்றும் பெண்களின் பிரச்சினைகளில் மேல்முறையீடு மற்றும் கனடாவின் உச்சநீதிமன்ற வழக்குகளில் தலையிடுகிறது. கனடாவின் உச்ச நீதிமன்றத்தின் பல குறிப்பிடத்தக்க முடிவுகளில் *லீஃப்* ஒரு இடைவாதியாக இருந்துள்ளது, குறிப்பாக பிரிவு 15 சாசன சவால்கள் சம்பந்தப்பட்ட வழக்குகளின் போது.
# சட்டத்தில் பெண்கள்

## பிரதிநிதித்துவம் மற்றும் வேலை நிலைமைகள்

### சட்டம் மற்றும் வழக்குகளில் பெண்கள் (இந்தியா)

சட்டத் துறையில் பெண்கள் எதிர்கொள்ளும் பாலின பாகுபாட்டைக் கையாள்வதற்காக 2014 ஆம் ஆண்டில் இந்தியாவில் பெண் வழக்கறிஞர்கள், நீதிபதிகள் மற்றும் சட்ட வல்லுநர்களால் இந்திய சட்டத்தில் பெண்கள் மற்றும் வழக்காடல் அமைப்பு (*வில்)* உருவாக்கப்பட்டது. இந்திய உச்ச நீதிமன்றம் நீதிபதியான ரஞ்சனா தேசாய் மேற்பார்வையின் கீழ் இந்த சங்கம் உருவாக்கப்பட்டது. தொழில்முறை ஆதரவு, வழக்காடல் திறன்கள் மற்றும் பெண் வழக்கறிஞர்களின் வளர்ச்சிக்கான வழிகள் பற்றிய விவாதத்திற்கான ஒரு தளம் ஆகியவற்றை வழங்குவதற்காக இந்த அமைப்பு உருவாக்கப்பட்டது. உயர் நீதிமன்றத்தின் (டெல்லி) நீதிபதி ஹிமா கோலி, "உயர் பதவிகளை அடைந்த" மூத்த வழக்கறிஞர்கள் மற்றும் சட்ட பயிற்சியாளர்களுக்கான அமைப்பை மீண்டும் வழங்குவதற்கான ஒரு வழியாக இது இருக்கும் என வரையறுத்தார்.
# விவிமேரி வாண்டர்பூர்டன்

**விவிமேரி வாண்டர்பூர்டன்** (**Vivimarie VanderPoorten)** இலங்கையைச் சேர்ந்த ஒரு கவிஞராவார். எதுவும் உங்களைத் தயார்படுத்துவதில்லை என்ற இவருடைய புத்தகம் 2007 ஆம் ஆண்டிற்கான கிரேசியன் பரிசை வென்றது. புது தில்லியில் 2009 ஆம் ஆண்டு சார்க் கவிதை விருதும் விவிமேரிக்கு வழங்கப்பட்டது.
# விவிமேரி வாண்டர்பூர்டன்

## ஆரம்ப கால வாழ்க்கை

இலங்கையில் பெல்சியம் மற்றும் சிங்கள வம்சாவளியைச் சேர்ந்த குடும்பத்தில் கண்டியில் இவர் பிறந்தார். வாண்டர்பூர்டன் குருநாகலில் வளர்ந்தார். கெளனியா பல்கலைக்கழகத்தில் இளங்கலை பட்டமும் இங்கிலாந்தின் உல்சுடர் பல்கலைக்கழகத்தில் முதுகலைப் பட்டமும் படித்தார். இப்பல்கலைக்கழகத்திலேயே இவர் முனைவர் பட்டமும் பெற்றார். தற்போது இலங்கை திறந்த நிலை பல்கலைக்கழகத்தில் ஆங்கில மொழி, இலக்கியம் மற்றும் மொழியியலில் மூத்த விரிவுரையாளராக பணியில் உள்ளார்.
# விவிமேரி வாண்டர்பூர்டன்

## ஆரம்ப கால வாழ்க்கை

### தாக்கங்கள்

கமலா தாசு, மார்கரேட் அட்வுட், மாயா ஏஞ்சலோ, அன்னெ செக்சுடன், செரான் ஓல்டுசு போன்ற படைப்பாளிகள் விவிமேரியியின் எழுத்துகளை பாதிக்கும் படைப்பாளிகளாவர். மோசின் அமீத்து, காலீத் உசைனி, சிமாமந்தா நிகோசி அடிச்சி, சேனட்டு விண்டர்சன் இவருடைய சமகால எழுத்தாளர்களாவர்.
# விவிமேரி வாண்டர்பூர்டன்

## படைப்புகள்

வாண்டர்பூர்டனின் முதல் புத்தகம், *எதுவும் உங்களைத் தயார்படுத்தவில்லை என்ற* , புத்தகமாகும். 2007 ஆம் ஆண்டு சீயசு வெளியீட்டாளர்களால் இப்புத்தகம் வெளியிடப்பட்டது. உங்கள் கண் இமைகளை மூடுங்கள் என்பது இவரது இரண்டாவது புத்தகமாகும். இதுவும் ஒரு கவிதைத் தொகுப்பாகும். 2010 ஆம் ஆண்டு இது வெளியிடப்பட்டது. பெண்ணியம் மற்றும் இலங்கையின் உள்நாட்டுப் போரின் பின்விளைவுகளை உள்ளடக்கி இப்புத்தகம் பேசுகிறது.
# விவிமேரி வாண்டர்பூர்டன்

## வரவேற்பு

### முக்கியமான வரவேற்பு

இவரது கவிதைகள் டாக்டர் சிங்கராச தம்மிட்டா-தெல்கோடா படைப்புகளின் ஆன்மாவைத் தொடும் மென்மையான பிரதிபலிப்பு என விமர்சிக்கப்பட்டது. விவிமேரிக்கு கிரேட்டியன் பரிசு வழங்கப்பட்ட பொது நீதிபதிகளில் ஒருவராக சிங்கராசாவும் இருந்தார் என்பது குறிப்பிடதக்கதாகும். மூன்றாவது கவிதைத் தொகுப்பு, கடன் வாங்கிய தூசி கையெழுத்துப் பிரதி வடிவத்தில் 2016 ஆம் ஆண்டிற்கான கிரேடியன் பரிசுக்குத் தேர்ந்தெடுக்கப்பட்டது. இவரது கவிதை பல பல்கலைக்கழக படிப்புகளில் கற்பிக்கப்படுகிறது மற்றும் இவரது முதல் தொகுப்பிலிருந்து ஒரு கவிதை தற்போது இலங்கையின் ஆங்கில பாடத்திட்டத்தில் உள்ளது.
# விவிமேரி வாண்டர்பூர்டன்

## வரவேற்பு

### மொழிபெயர்ப்புகள்

இவரது படைப்புகள் சிங்களம், எசுப்பானியம், நேபாளம் மற்றும் சுவீடியம் ஆகிய மொழிகளில் மொழிபெயர்க்கப்பட்டு, இந்தியா, வங்காளதேசம், மெக்சிகோ, சுவீடன் மற்றும் இங்கிலாந்தில் வெளியிடப்பட்டுள்ளன, அத்துடன் சுகர் மியூல் மற்றும் கட்டற்ற அணுகல் இதழ் ' பிந்தைய காலனித்துவ உரை ' போன்ற இணைய இதழ்களிலும் வெளியிடப்பட்டுள்ளன.
# என். அப்துல் காதர்

**என். அப்துல் காதர் **(En: N. Abdul Khader - பிறப்பு 09-ஆகஸ்ட்-1933 இறப்பு 14-ஏப்ரல்-2021) இந்திய தேசிய காங்கிரஸ் கட்சியை சேர்ந்த அரசியல்வாதி ஆவார். 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராக பணியாற்றினார்.
# என். அப்துல் காதர்

## அரசியல்

அவர் அன்றைய தமிழ்நாட்டின், திண்டுக்கல் மாவட்டம், சித்தையன்கோட்டையில் கே.கே. நயினார் முஹம்மதுக்கு மகனாகப் பிறந்தார். இந்திய தேசிய காங்கிரசில் இணைந்த அவர் கட்சியின் பல்வேறு பொறுப்புகளிலும் பணியாற்றினார். தமிழக காங்கிரசின் துணைத் தலைவராகவும், செயலாளராகவும் நீண்ட காலம் பனியாற்றியவர். காங்கிரஸ் பிரிவினையின் போது தமிழ் மாநில காங்கிரசு கட்சியில் பயணித்தவர், தொடர்ந்து 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராக பணியாற்றினார். அக்டோபர் 29, 1977 அன்று இந்திராகாந்தி மதுரைக்குச் சென்றபோது தி.மு.க -வின் தாக்குதலில் தன் கண்ணையே இழந்தவர்.,
# என். அப்துல் காதர்

## குடும்பம்

என். அப்துல் காதர் அவர்களுக்கு ரசூல் மைதீன் என்ற மகன் இருக்கின்றார்.
# என். அப்துல் காதர்

## இறப்பு

14 ஏப்ரல் 2021 ல் சித்தையன்கோட்டையில் தனது 89 வயதில் இயற்கை எய்தினார்.,
# நிகிதா சந்தக்

**நிகிதா சந்தக்** (*Nikita Chandak*, , பிறப்பு: செப்டம்பர் 5, 1995) ஒரு நேபாளி விளம்பரத் தாரகையும், நடிகையும், அழகிப் போட்டி வெற்றியாளரும் ஆவார். இவர் நேபாள அழகி 2017 உலகப் பட்டத்தை வென்றார். இவர் பாப்புலர் சாய்ஸ் அழகி மற்றும் கான்ஃபிடன்ட் அழகி பட்டங்களையும் வென்றுள்ளார். சீனாவின் சான்யா சிட்டி அரங்கில் நடைபெற்ற 2017 உலக அழகிப் போட்டியில் நேபாளத்தை பிரதிநிதித்துவப்படுத்தினார். சந்தக் 2020 திரைப்படமான சாங்லோவில் கதாநாயகியாகவும் நடித்து திரைத்துறையில் இறங்கினார்.
# நிகிதா சந்தக்

## ஆரம்ப கால வாழ்க்கை

நிகிதா சந்தக்கின் சொந்த மொராங்கில் உள்ள ஊர்லாபரி ஆகும். இவர் அனில் மற்றும் சுஷ்மா சந்தக் ஆகியோருக்கு 5 செப்டம்பர் 1995 இல் பிறந்தார். இவர் மார்வாடி சமூகத்தைச் சேர்ந்தவர். கலாச்சாரம் மற்றும் நடைமுறைகளால் செறிவூட்டப்பட்டவர் ஆவார். ஒரு குழந்தையாக, இவர் ஒரு உள்முக சிந்தனையாளராக இருந்தார். இவருடைய பள்ளி நாட்களில், இவர் எல்லா விதிகளுக்கும் கட்டுபாடுகளுக்கும் கீழ்ப்படிந்த மாணவியாக இருந்தார். இதன் காரணமாக, இவருடைய ஆசிரியர்களின் விருப்பமான மாணவர்களில் ஒருவராக ஆனார்.
# நிகிதா சந்தக்

## கல்வி

சந்தக் பசுபதி போர்டிங் மேல்நிலைப் பள்ளியில் தனது கல்வியை முடித்தார். இவர் தனது உயர்நிலைப் பள்ளியை எல்.கே. சிங்கானியா கல்வி மையம், கோட்டனில் இருந்து முடித்தார்.  
அவர் பெங்களூருவில் உள்ள ஜேடி ஆடை வடிவமைப்புத் தொழில்நுட்ப நிறுவனத்தில் ஆடைத் தகவல் தொடர்பு பாடப்பிரிவில் பயின்ற மாணவி ஆவார்.
# நிகிதா சந்தக்

## தொழில்

நேபாள உலக அழகி 2016 போட்டியில் டிஜிஐஎஃப் ஆடை அலங்கார வாரத்தில் தான் முதன் முதலாகக் கலந்து கொண்ட போது சந்தக் தனது மனத்தை எவ்வாறு சந்தக் வெற்றி கொண்டார் என்பதைக் குறித்து அஸ்மி ஷ்ரேஸ்தா தனது முகநூல் பதிவில் எழுதியிருந்தார். நிகிதா சந்தக் பெங்களூருவில் படிக்கும் போது கேரள ஒப்பனைக்காட்சி அணிவகுப்பு, புனே ஒப்பனைக் காட்சி வாரம் 2016 மற்றும் “தி வின்னிங் ஹவுஸ் ஷோ“ ஆகிய நிகழ்வுகளில் பங்கு பெற்றிருந்தார். மேலும், இவர் சில விளம்பரத் திரைப்படங்களிலும் நடித்திருந்தார்.
# நிகிதா சந்தக்

## தொழில்

### ஒப்பனைக் காட்சி அணிவகுப்புகள்

2017 ஆம் ஆண்டில் நேபாள அழகிப் போட்டி 2017 இல் வென்றபோது சந்தக் தனது முதல் பட்டத்தை 20 வயதில் வென்றார்.2017 உலக அழகி போட்டியில், சிறந்த விளம்பரத் தாரகைப் போட்டியில் இடம் பெற்ற முதல் நேபாள அழகி இவர்தான். சிறந்த விளம்பரத் தாரகைப் போட்டியில் முதல் 30 அழகிகளில் ஒருவராக இடம் பிடித்தார். மல்டிமீடியா விருதில் 2-வது இடத்தைப் பிடித்தார். இவர் மக்கள் தேர்வு விருதில் முதல் 10 இடங்களைப் பிடித்தார். ஒரு நோக்கத் திட்டத்துடன் இவர் 20 இடங்களில் ஒருவராக வந்தார். இவர் தொகுதி -3 இல் இருந்து நேருக்கு நேர் சவாலை வென்றார். இது போட்டியின் முதல் 40 இடங்களில் ஒன்றைப் பெற உதவியது. 2017 ஆம் ஆண்டில் பிஜிஆர் நேபாள் ஒப்பனைக் காட்சி வாரம் நிகழ்விலும் இவர் பங்கு பெற்றிருந்தார். உலக அழகிப்போடடியில் வென்ற பிறகு, டபிள்யு டபிள்யு எஃப் நேபாள் மற்றும் பிரபலமான பானமான ஃபான்டா ஆகியவற்றிற்கு ஓராண்டிற்கு விளம்பரத் தூதராக ஒப்பந்தம் செய்யப்பட்டார்.
# நிகிதா சந்தக்

## தொழில்

### நடிப்பு அறிமுகம்

சந்தக் ஒரு நேபாளத் திரைப்படமான "சாங்லோ" என்ற திரைப்படத்தில் பிரஜ் பாட்டாவுடன் இணைந்து நடித்தார். பிரஜ் பாட்டா இத்திரைப்படத்தின் இயக்குநரும் ஆவார். இத்திரைப்படம் 7 பிப்ரவரி, 2020 அன்று வெளியிடப்பட்டது.
# தாபாக்களில் பெண்கள்

**தாபாக்களில் பெண்கள் (Girls at Dhabas)** என்பது பாக்கித்தானின் பல நகரங்களில் முன்னெடுக்கப்பட்ட ஒரு பெண்ணியவாத முயற்சியாகும். *தாபாக்கள்* என்பவை தெற்காசியாவில் பாரம்பரியமாக ஆண் ஆதிக்கம் கொண்ட களங்களான சாலையோர தேநீர் கடைகளுக்கான உள்ளூர் சொல்லாகும். 2015 ஆம் ஆண்டு இம்முயற்சி பரவலாக சமூக ஊடகங்களில் பரவியது. தெற்கு ஆசியா முழுவதும் பெண்கள் தாபாக்களுக்குச் சென்று தாமி புகைப்படங்கள் எடுத்து சமூக ஊடகங்களில் பதிவேற்ற ஊக்குவிக்கப்பட்டனர். தனிநபர் விரிவுரைகள், பிரதிபலிப்புகள் மற்றும் கதைகளும் பகிரப்பட்டன. பொது இடங்களில் பெண்கள் வருகையை ஆதரிக்கும் இவ்வியக்கம் பொதுவாக ஆதரித்தது. தெருக்களில் துடுப்பாட்டம் விளையாடுதல், கராச்சி நகரத்தில் இருசக்கர வாகனத்தில் பந்தயம், லாகூர் மற்றும் இசுலாமாபாத்து நகரங்களில் இருசக்கர வாகனப் பேரணிகள், மற்றும் பல்வேறு வகையான சமுதாயத்தை உருவாக்கும் உரையாடல்கள், பிரச்சாரம் ஒழுங்கமைக்கப்பட்ட கூட்டங்கள் போன்ற நிகழ்வுகளுக்கு வழிவகுத்தது.
# தாபாக்களில் பெண்கள்

## பின்னணி

இவ்வியக்கம் 2015 ஆம் ஆண்டு தொடங்கியது. எழுத்தாளரும் புகைப்படக் கலைஞருமான சதியா காத்ரி தன்னை ஒரு *தாபாவில்* புகைப்படம் எடுத்தார். பின்னர் அப்படத்தை இணையத்தில் பதிவேற்றினார். பொது இடங்களில் பெண்களின் பாரம்பரியத்தை எதிர்கொள்ளும் ஒரு பெரிய, அவசர உரையாடலாக மாறும் என்பதை உணர்ந்த அவர், தனது தோழிகளான நடாசா அன்சாரி, சபாகத் சகாரியா, நயியா சபாகத் கான், அம்னா சவுத்ரி, மெகர்பானா ராசா, சனயா மாலிக், யுசுரா அம்சது, சாரா நிசார் ஆகியோருடன் இணைந்தார். வளர்ந்து வரும் சமூகத்திற்காக தம்பளிர் மற்றும் முகநூல் போன்ற சமூக ஊடகங்களில் நிகழ்நேர பக்கங்களைத் தொடங்கினார்.
# தாபாக்களில் பெண்கள்

## பின்னணி

### பொது இடத்திற்கான அணுகல்

தனிநபர் மேம்பாட்டு ஆய்வாளரும் பகுப்பாளருமான தெம்ரைசு கான் அறிக்கையின் படி அவுரத் அணிவகுப்பிற்காக அழைப்பு விடுக்கப்படுகிறது.
# தாபாக்களில் பெண்கள்

## பிற முயற்சிகள்

### தெருக்களில் துடுப்பாட்டம்

2015 ஆம் ஆண்டில்,துடுப்பாட்டம் விளையாடுதல் இருசக்கர வாகனம் ஓட்டுதலுக்கான முயற்சிகளை விரிவுபடுத்துவதற்கான நடாசா அன்சாரியின் ஆலோசனையின் அடிப்படையில், பெண்கள் தெருக்களில் இம் முயற்சியைத் தொடங்கினர். தெருக்களில் பெண்கள் துடுப்பாட்டம் விளையாட ஊக்குவிக்கப்பட்டனர். தெருத் துடுப்பாட்டம் என்பது பாக்கித்தான் இளைஞர்களிடையே பிரபலமான ஓர் உடல் செயல்பாடுகளின் வடிவமாகும்.  
2016 ஆம் ஆண்டில், பாக்கித்தானின் லாகூரில் அனீகா அலி என்ற பெண் தனது சைக்கிளில் வெளியே சென்றபோது துன்புறுத்தப்பட்டு காயமடைந்தார். இந்த சம்பவத்திற்கு பதிலளிக்கும் விதமாகவும், கண்டனம் மற்றும் ஒற்றுமையின் செயலாகவும், தெருக்களில் பெண்கள் ஓர் இருசக்கர வாகனப் பேரணியை ஏற்பாடு செய்தனர். பின்னர் இது வருடாந்திர நிகழ்வாக மாறியது. *பெண்கள்* சைக்கிள் ஓட்டுதல் மற்றும் இரு சக்கர வாகன போக்குவரத்தை தழுவுவதை ஊக்குவிப்பதை இவ்வியக்கம் நோக்கமாகக் கொண்டதாகும். இவ்வியக்கம் அந்நாட்டில் தொடர்ந்து தடைசெய்யப்பட்டுள்ளது லாகூரில், நூர் ரகுமான் தாபாக்களில் பெண்களுடன் சேர்ந்து பேரணியைத் தொடர்ந்து வாராந்திர இருசக்கர வாகன சவாரிகளை ஏற்பாடு செய்தார்.  
உருது மொழியில் 'ஒற்றுமையை' வெளிப்படுத்த பொதுவாகப் பயன்படுத்தப்படும் வார்த்தை 'பைச்சாரா' (உண்மையில் சகோதரத்துவம்). தாபாக்களுக்கு வரும் பெண்கள் சகோதரி என்ற பொருளில் அமைந்த 'பெகஞ்சரா' என்ற சொல்லை உருவாக்கினர். 'பைச்சாரா' என்று அச்சொல்லை மறுபெயரிடுவதன் மூலம், தாபாசுக்கு வந்த பெண்கள் ஒரு பரந்த பெண்ணிய ஒற்றுமையின் பார்வையை வெளிப்படுத்துவதையும், சகோதரத்துவம் மற்றும் கூட்டுறவுப் பார்வையில் பாரம்பரிய பாலின உறவுகளை தீவிரமாக மறுபரிசீலனை செய்வதையும் நோக்கமாகக் கொண்டுள்ளனர்.
# தாபாக்களில் பெண்கள்

## பிற முயற்சிகள்

### பெகஞ்சாரா நாட்குறிப்புகள்

தாபாசில் பெண்கள் அமைப்பில் உறுப்பினர்களான சஃபி சாவும் செக்ரா நக்வியும் "பெகஞ்சாரா நாட்குறிப்புகள்" என்ற இணையம் மூலம் பரப்பப்படும் **வலையொலிப்பரப்பு** என்ற தொடரை நிறுவினர். போத்காசுட்ட்டு என்று பரவலாக அறியப்படும் இவ்வலையொலிப்பரப்புத் தொடர் ஐந்து அத்தியாயங்களைக் கொண்டுள்ளது. பெண்ணியம், இடைச்சந்திப்பு, பொதுவெளி இடங்களின் அரசியல் மற்றும் பலவற்றை ஆராய்கிறது. வலயொலிப்பரப்பு அமைப்பு தற்போது பாக்கித்தானின் மிகப்பெரிய இசை ஒலிபரப்பு சேவையான வழங்கி வருகிறது.
# தாபாக்களில் பெண்கள்

## பிற முயற்சிகள்

### அவுரத் அணிவகுப்பு

2018 ஆம் ஆண்டில் தாபாக்களில் பெண்கள் அமைப்பின் உறுப்பினர்கள் ஆண்டுதோறும் மார்ச் 8 அன்று கொண்டாடப்படும் சர்வதேச மகளிர் தினத்தை முன்னிட்டு "அவுரத் அணிவகுப்பு " என்ற பெண்ணியப் பேரணியை ஒருங்கிணைக்க உதவினர். லாகூர் தாபாசில் பெண்கள், அமைப்பினர் பெண்ணிய ஆதரவாளர்களுடன் இணைந்து அவுரத் அணிவகுப்பை திட்டமிடுகின்றனர். கராச்சி நகர தாபாக்களில் பெண்கள் அமைப்பும் பெண்ணியவாதிகளும் இணைந்து கராச்சியில் தங்கள் தனிப்பட்ட திறன்களில் உதவியால் அவுரத் அணிவகுப்பை நடத்தினர். ஏனெனில் கராச்சிக் குழுவினர் அமைப்புக் குழு எந்த குழுக்களுடனும் இணைக்கப்படவில்லை.
# தாபாக்களில் பெண்கள்

## திறனாய்வு

இருசக்கர வாகனத்தில் பெண்கள் இயக்கத்திற்குப் பின்னர் பெண்கள் பொது இடங்களுக்கு வருகை தரும் யோசனைக்கு எதிராக இருந்த சமூக ஊடக பயனர்களிடமிருது விமர்சனங்கள் வரத்தொடங்கின.
# அனாம் சகாரியா

**அனாம் சகாரியா** (**Anam Zakaria)** கனடாவைச் சேர்ந்த பாக்கித்தான் நாட்டு எழுத்தாளராவார். வாய்மொழி வரலாற்றாசிரியர் மற்றும் கல்வியாளராகவும் இவர் அறியப்படுகிறார். பரிசு பெற்ற புத்தகமான பிரிவினையின் அடிச்சுவடுகள்: நான்கு தலைமுறை பாக்கித்தானியர்கள் மற்றும் இந்தியர்களின் கதைகள் (2015) மற்றும் வங்காளதேசம், பாக்கித்தான் மற்றும் இந்தியாவின் மக்களைப் பற்றிய ஒரு வரலாற்று நூலான 1971 (2019) போன்றவை இவர் எழுதிய நூல்களாகும்.
# அனாம் சகாரியா

## சுயசரிதை

அனாம் சகாரியா மெக்கில் பல்கலைக்கழகத்தில் சர்வதேச வளர்ச்சி பாடத்தில் இளங்கலை பட்டமும் டொராண்டோ பல்கலைக்கழகத்தில் மானுடவியலில் முதுகலைப் பட்டமும் பெற்றார்.  
அனாம் சகாரியா வளர்ச்சித் துறையில் பத்து வருட தொழில் அனுபவம் கொண்டவராவார். 2010 ஆம் ஆண்டு முதல் இவர் பாக்கித்தானில் வளர்ச்சி மற்றும் ஆராய்ச்சிப் பணிகளில் ஈடுபட்டுள்ளார்.  
இவர் முன்னதாக பாக்கித்தானின் குடிமக்கள் காப்பகத்தில் இயக்குநராகப் பணியாற்றினார். பாக்கித்தான் பிரிவினை தலைமுறையிடமிருந்து பல நேர்காணல்களை நடத்தினார் மற்றும் 2010-2013 ஆண்டுகளுக்கு இடையில் மாற்றத்திற்கான பரிமாற்ற திட்டத்தை முன்னெடுக்கும் அணியின் ஒரு பகுதியாக இருந்தார். இந்த நிகழ்ச்சி பாக்கித்தான் மற்றும் இந்தியாவின் மாணவர்களிடையே அமைதியை உருவாக்குவதை நோக்கமாகக் கொண்டதாகும். அனாம் சகாரியா பாக்கித்தானின் வளர்ச்சிக்கான சங்கத்தில் கல்வி மற்றும் ஆற்றல் துறைகளிலும் பணியாற்றியுள்ளார். எட்சிடார்ட்டு பள்ளியில் கற்பித்தல் பணியிலும் ஈடுபட்டார்.  
அனாம் சகாரியா ஒரு பகுதிநேரப் பத்திரிகையாளராகவும் பணியாற்றினார். அல்-யாசீரா, தி நியூயார்க் டைம்சு, டான், தி இல்ல் டைம்சு மற்றும் தி வயர் ஆகிய பத்திரிகைகளில் கட்டுரைகளை எழுதியுள்ளார்.  
அனாம் சகாரியா தெற்காசிய வரலாறு மற்றும் மோதல்கள் பற்றிய புத்தகங்களை எழுதியுள்ளார். பிரிவினையின் அடிச்சுவடுகள்: நான்கு தலைமுறை பாக்கித்தானியர்கள் மற்றும் இந்தியர்களின் கதைகள் (2015) என்பது இவரது முதல் புத்தகமாகும். அப்போதிருந்து, பிட்வீன் தி கிரேட் டிவைடு: பாக்கித்தானில் ஒரு பயணம்- காசுமீர் (2018) மற்றும் 1971: வங்காளதேசம், பாக்கித்தான் மற்றும் இந்திய மக்கள் வரலாறு (2019) ஆகிய நூல்களை வெளியிட்டார்.  
தனது மூன்றாவது புத்தகத்திற்கான நேர்காணல்கள் மற்றும் அருங்காட்சியக வருகைகள் உட்பட்ட புத்தகங்களுக்கு தனது சொந்த ஆராய்ச்சியைப் பயன்படுத்தினார். பதிவுசெய்யப்பட்ட மற்றும் வழங்கப்பட்ட அதிகாரப்பூர்வ வரலாறுகளுக்கு அப்பால் ஆராய்ச்சி செய்தார். மோதலில் ஈடுபட்ட மக்களிடம் பேசி உண்மையைக் கண்டறிந்தார். இத்தகைய ஆராய்ச்சியின் முடிவுகள் 1971 என்ற புத்தகமாகும்.  
மேற்கு பாக்கித்தானிலிருந்து கிழக்கு பாக்கித்தானைப் பிரித்து வங்காளதேசம் தோன்றிய 1971 ஆம் ஆண்டின் வரலாறு எப்போதும் நினைவில் இருக்கும். தொடர்புடைய மூன்று நாடுகள் - இந்தியா, பாக்கித்தாதான் மற்றும் வங்காளதேசம் - அனைத்தும் தெற்காசிய அரசியலின் வரலாற்றில் ஒரு குறிப்பிடத்தக்க ஆண்டாக இந்த ஆண்டு அமைந்தது. இப்பகுதியில் உள்ள மற்ற மோதல்களைப் போலவே இதுவும் இந்தியா-பாக்கித்தானின் இருதரப்பு அரசியலால் கைப்பற்றப்பட்டது. மற்றொரு இந்திய-பாக்கித்தான் போராக இருபுறமும் கருதப்பட்டது. இந்த செயல்பாட்டில், மக்களின் வரலாறு மற்றும் வங்காள மக்களின் போராட்டம் மறைக்கப்படுகிறது. போன்ற கருத்துகளை வாய்மொழி வரலாற்றாசிரியர் அனாம் ஜகாரியா இந்த நூலில் பதிவு செய்துள்ளார்.  
பாக்கித்தானின் அரசாங்கத்தின் முன்னெடுப்பான புத்தாய்வு மாணவர் நிலை திட்டத்திற்கான அமைப்பின் தலைவராகவும் அனாம் உள்ளார். இந்த திட்டம் கைபர் பக்துன்வா அரசு, உலக வங்கி மற்றும் பாக்கித்தானுக்கான குறியீடு ஆகியவற்றுக்கு இடையேயான ஒரு கூட்டாண்மை அமைப்பு ஆகும்.
# அனாம் சகாரியா

## விருதுகள்

- இவரது பிரிவினையின் அடிசுவடுகள் புத்தகத்திற்காக செருமன் அமைதிப் பரிசு கராச்சி இலக்கியத் திருவிழாவில் 2017 ஆம் ஆண்டு அனாமுக்கு வழங்கப்பட்டது.
# அனாம் சகாரியா

## புத்தகங்கள்

- பிரிவினையின் அடிச்சுவடுகள்: பாக்கித்தானியர்கள் மற்றும் இந்தியர்களின் நான்கு தலைமுறைகளின் கதைகள் (2015)
- பெரும் பிளவுக்கு இடையே: பாக்கித்தான் - நிர்வகிக்கப்பட்ட காசுமீருக்கு ஒரு பயணம் (2018)
- 1971: வங்காள தேசம், பாக்கித்தான் மற்றும் இந்திய மக்கள் வரலாறு (2019) : மேற்கு பாக்கித்தானிலிருந்து கிழக்கு பாக்கித்தானைப் பிரித்து வங்காளதேசம் தோன்றிய 1971 ஆம் ஆண்டின் வரலாறு எப்போதும் நினைவில் இருக்கும். தொடர்புடைய மூன்று நாடுகள் - இந்தியா, பாக்கித்தாதான் மற்றும் வங்காளதேசம் - அனைத்தும் தெற்காசிய அரசியலின் வரலாற்றில் ஒரு குறிப்பிடத்தக்க ஆண்டாக இந்த ஆண்டு அமைந்தது. இப்பகுதியில் உள்ள மற்ற மோதல்களைப் போலவே இதுவும் இந்தியா-பாக்கித்தானின் இருதரப்பு அரசியலால் கைப்பற்றப்பட்டது. மற்றொரு இந்திய-பாக்கித்தான் போராக இருபுறமும் கருதப்பட்டது. இந்த செயல்பாட்டில், மக்களின் வரலாறு மற்றும் வங்காள மக்களின் போராட்டம் மறைக்கப்படுகிறது. போன்ற கருத்துகளை வாய்மொழி வரலாற்றாசிரியர் அனாம் ஜகாரியா இந்த நூலில் பதிவு செய்துள்ளார்.
# முக்தா குப்தா

**முக்தா குப்தா** (*Mukta Gupta*)(பிறப்பு 28 ஜூன் 1961) என்பவர் இந்திய நீதிபதி ஆவார். இவர் தில்லி உயர் நீதிமன்றத்தின் தலைமை நீதிபதியாகவும், தில்லி அரசின் முன்னாள் அரசு வழக்கறிஞராகவும் இருந்துள்ளார். அரசு வழக்கறிஞராக பல்வேறு முக்கியத்துவம் வாய்ந்த வழக்குகளில் இவர் பணியாற்றியுள்ளார். இதில் இந்திய நாடாளுமன்றம் மீதான 2001 தாக்குதல் மற்றும் 2000ஆம் ஆண்டு டெல்லியில் உள்ள செங்கோட்டை மீதான பயங்கரவாத தாக்குதல், மற்றும் ஜெசிகா லால் மற்றும் நைனா சாகனி ஆகியோரின் கொலை வழக்குகள் குறிப்பிடத் தக்கனவாகும்.  
அரசு வழக்கறிஞராக, ஜெசிகா லால் கொலை, நைனா சாகானியின் கொலை, நிதிஷ் கட்டாராவின் கொலை, இந்திய நாடாளுமன்றம் நீதான 2001 தாக்குதல் தொடர்பான குற்ற வழக்குகள் உட்படப் பல குறிப்பிடத்தக்கக் குற்ற வழக்குகளில் குப்தா விசாரித்துள்ளார். 2000ஆம் ஆண்டு தில்லியில் செங்கோட்டை மீது பயங்கரவாத தாக்குதல் வழக்கிலும் இவர் வாதாடியுள்ளார்.  
நீதிபதியாக, காங்கிரசு தலைவர் சசி தரூரை அவதூறாகப் பேசிய தொலைக்காட்சி தொகுப்பாளர் அர்ணாப் கோஸ்வாமிக்கு எதிரான வழக்கு உட்படப் பல அரசியல் முக்கியத்துவம் வாய்ந்த வழக்குகளை விசாரித்துத் தீர்ப்பளித்துள்ளார். இந்தியாவில் பயங்கரவாத சதி செய்ததற்காக பாகிஸ்தானியர் ஒருவரைக் குற்றவாளியாக்கிய வழக்கிலும் தீர்ப்பளித்துள்ளார். அக்டோபர் 2020இல், இந்திய உச்ச நீதிமன்ற சட்ட சங்க செயலாளர் தற்காலிக நீக்கம் செய்யப்பட்ட பிறகு, நிவாரணம் வழங்க குப்தா மறுத்துவிட்டார். முன்னாள் உச்சநீதிமன்ற நீதிபதி அருண் மிஸ்ராவை நீதித்துறை நெறிமுறையை மீறியதற்காகவும், பிரதமரைப் புகழ்ந்து பேசியதற்காகவும், சங்கத்தால் நிறைவேற்றப்பட்ட தீர்மானத்தில் இவர் தலையிட முயன்றதைத் தொடர்ந்து இந்த இடைநீக்கம் செய்யப்பட்டது.  
2019 ஆம் ஆண்டில், இந்தியாவின் மாணவர்களின் இஸ்லாமிய இயக்கம் (சிமி) சட்டத்தின் கீழ் சட்டவிரோத சங்கமாக அறிவிக்கப்பட வேண்டுமா என்பதை ஆராயச் சட்டவிரோத செயல்பாடுகள் தடுப்பு சட்டம் 1967இன் கீழ் அமைக்கப்பட்ட சிறப்பு நீதிமன்றத்தில் குப்தா சிறப்பு நீதிபதியாக நியமிக்கப்பட்டார்.  
இந்தியாவில் கருத்து வெளிப்பாட்டுச் சுதந்திரம் குறித்து குப்தா பல வழக்குகளில் தீர்ப்பளித்தார். 2012ஆம் ஆண்டில், ஓய்வுபெற்ற இராணுவ அதிகாரி கையூட்டு வாங்கியதாகக் கூறிய இராணுவ செய்திக்குறிப்பைத் திரும்பப் பெறுவதற்கான கோரிக்கையை குப்தா மறுத்துவிட்டார், இந்தியச் சட்டம், 'நற்பெயர் உரிமையை' அடிப்படை உரிமையாக அமல்படுத்தவில்லை என்று குறிப்பிட்டார். ஜூலை 2020இல், கூகிள், முகநூல் மற்றும் டுவிட்டருக்கு பெண் ஊழியர் மீது குற்றவியல் நடத்தை குற்றச்சாட்டுகள் அடங்கிய இடுகைகளை நீக்குமாறு உத்தரவிட்டார். அதே நேரத்தில் இந்த குற்றச்சாட்டுகள் தொடர்பான வழக்கு நடந்து கொண்டிருக்கிறது.  
ஏப்ரல் 2020இல், குப்தா புதுதில்லியில் உள்ள அனைத்திந்திய மருத்துவ அறிவியல் கழகத்தில் எச்.ஐ.வி-பாசிட்டிவ் எனப் பரிசோதித்ததை அடுத்து, மருத்துவப் பராமரிப்புக்கான அனுமதி மறுக்கப்பட்ட பெண் ஒருவருக்கு மருத்துவச் சிகிச்சை அளிக்க உத்தரவிட்டார்.
# தமிழ் இந்துக்கள்

**தமிழ் இந்துக்கள்** (*Tamil Hindus*) தமிழ் பேசும் மக்கள் இந்து மதம் பின்பற்றுகிறார்கள். இந்து மதம் பண்டைய தமிழ் இராஜ்யங்களை அடைந்த முதல் மதம். யாழ்ப்பாணம், இலங்கை மற்றும் இந்திய மாநிலங்களில் தமிழ்நாடு, கேரளா மற்றும் கருநாடகா ஆகியவற்றில் ஒரு சிறிய மக்கள்தொகையுடன் தமிழ் இந்துக்களின் குறிப்பிடத்தக்க மக்கள் தொகை உள்ளது. அவர்கள் புலம்பெயர் நாடுகளாக பல நாடுகளில் இருந்தாலும். வேத காலத்திற்கு முன், அவர்களில் பலர் திராவிட நாட்டு மதத்தை பின்பற்றினர்.  
பெரும்பாலான தமிழர்கள் சைவ சமயத்தை பின்பற்றுபவர்கள். அதே நேரத்தில், வைணவம், சாக்தம், சமணம், பௌத்தம் <nowiki/>மற்றும் அய்யாவழி சமயங்களை பின்பற்றுபவர்கள் கணிசமான உள்ளனர்.
# தமிழ் இந்துக்கள்

## மதம்

பெருமாள்) அல்லது திருமால் என்பது ஒரு இந்து தெய்வம் மற்றும் சங்க இலக்கியத்தில் மிகவும் வணங்கப்படும் கடவுளாகக் கருதப்படுகிறார். பெருமாள் முக்கியமாக தென்னிந்தியா மற்றும் அதன் புலம்பெயர்ந்த தமிழ் இந்துக்களால் வணங்கப்படுகிறார், அவர்கள் பெருமாள், விஷ்ணுவின் ஒரு வடிவமாகக் கருதுகின்றனர். திருவரங்கம் அரங்கநாத சுவாமி கோயில், பெருமாளுக்கு அர்ப்பணிக்கப்பட்ட கோயில்களில் ஒன்றாகும், மேலும் இது பெரும்பாலும் செயல்படும், உலகின் மிகப்பெரிய இந்து கோயில்களில் ஒன்றாக பட்டியலிடப்படுகிறது. இந்த கோயில் ஒரு செயலில் உள்ள இந்து வழிபாட்டுத் தலமாகும், மேலும் இந்துக்களின் ஸ்ரீ வைணவத்தின் தென்கலை மரபைப் பின்பற்றுகிறது. மகா விஷ்ணுவுக்கு இன்னும் பல கோயில்கள் தமிழ்நாட்டில் அமைந்துள்ளன. விஷ்ணுவின் 108 திவ்ய தேசங்கள் மற்றும் 108 அபிமான தலங்கள் பெரும்பாலானவை. முருகன் முக்கியமான கடவுள்களில் ஒருவராகவும், தமிழ் மொழி மற்றும் தமிழ் மக்களின் புரவலர் கடவுளாகவும் பலரால் கருதப்படுகிறார். தமிழ்நாடு மற்றும் இலங்கையில் முருகனுக்கு அர்ப்பணிக்கப்பட்ட கோயில்கள் ஏராளமாக உள்ளன. தமிழ்நாட்டில் உள்ள முருகனின் அறுபடைவீடுகள் முருகனின் மிகவும் புனிதமான இடங்களாகக் கருதப்படுகின்றன, மேலும் பண்டைய சங்க இலக்கியங்களில் குறிப்பிடப்பட்டுள்ளன. பெரும்பாலான தமிழ் இந்துக்கள் சைவ சித்தாந்தக் கிளையான சைவ மதம், வைணவம் மற்றும் சாக்தம் ஆகியவற்றைப் பின்பற்றுபவர்கள். கிராமப்புறங்களில் உள்ள பல தமிழர்கள் தங்கள் சொந்த கிராம தெய்வங்களைக் கொண்டுள்ளனர், மேலும் முன்னதாக திராவிட நாட்டுப்புற மதத்தைப் பின்பற்றுபவர்களாக இருந்தனர்.  
மற்ற தமிழ் தெய்வங்களில் ஐயனார், கருப்பர், முனீசுவரர், மாரியம்மன் ஆகியோர்கள் அடங்குவர்.
# சீக்கியத்தில் பெண்கள்

**சீக்கியத்தில் பெண்கள்** (*Women in Sikhism* ) சீக்கிய மதத்தின் கொள்கைகள் ஆண்களைப் போலவே பெண்களுக்கும் ஆன்மாக்களைக் கொண்டுள்ளன. இதனால் ஆன்மீகத்தை வளர்ப்பதற்கு அவர்களுக்குச் சம உரிமை உள்ளது. விமோசனத்தை அடைய சம வாய்ப்புகளும் உள்ளன. தொழில்நுட்ப ரீதியாக பெண் அனைத்து மத, கலாச்சார, சமூக மற்றும் மதச்சார்பற்ற நடவடிக்கைகளில் பங்கேற்கலாம். சீக்கியர்களின் புனித நூலான குரு கிரந்த் சாகிப்பில் குறிப்பிட்டுள்ள தடையில்லா பாராயணத்தில் (புனித நூல்களைத் தொடர்ந்து ஓதுதல்) பங்கேற்கவும், கீர்த்தனை, புனித நூலை வாசிக்கும் கிரந்தியாகவும் பணி புரியலாம். சீக்கிய வரலாறு பெண்களின் பங்கைப் பதிவு செய்துள்ளது. சேவை, பக்தி, தியாகம் மற்றும் தைரியத்தில் ஆண்களுக்குச் சமமாக பெண்களைச் சித்தரிக்கிறது.
# சீக்கியத்தில் பெண்கள்

## வரலாறு

### இந்தியாவில் புர்தாவும் உடன்கட்டையும்

வேத காலத்தில் (கிமு 1500 முதல்) உபநயனம், பெண்களைக் கொண்டே துவங்கப்பட்டபோது ஆண்களுடன் சமமான தகுதி இருந்தது.
# சீக்கியத்தில் பெண்கள்

## வரலாறு

### சீக்கிய மதத்துடன் பெண்களின் உரிமைகளை முன்வைத்தல்

எதிராக சீக்கிய வீரர்களை வழிநடத்திய ஒரு சீக்கியப் பெண்ணான மாய் பாகோ ]]
சீக்கிய குருக்களும், பல்வேறு சீக்கிய மகான்களும் 15ஆம் நூற்றாண்டில் கணிசமாக தாழ்த்தப்பட்ட பெண்களின் உரிமைகளை முன்னேற்ற பெரிதும் பாடுபட்டனர். பெண்களுக்கு ஒரு புதிய சம அந்தஸ்தை உறுதி செய்வதற்காக, குருக்கள், துவக்கம், அறிவுறுத்தல் அல்லது சங்கத்தில் பங்கேற்பு (புனித கூட்டுறவு), பங்கத் (ஒன்றாக உணவு உண்ணுதல்) ஆகியவற்றில் பாலினங்களுக்கிடையே வேறுபாடு காட்டவில்லை.
# சீக்கியத்தில் பெண்கள்

## வரலாறு

### சீக்கிய மதத்துடன் பெண்களின் உரிமைகளை முன்வைத்தல்

#### குரு அமர் தாஸ்

சீக்கியர்களின் மூன்றாம் குருவான அமர் தாஸ் பெண்கள் முக்காடு பயன்படுத்துவதை விரும்பவில்லை. அவர் சில சீடர்களின் சமூகங்களை மேற்பார்வையிட பெண்களை நியமித்தார். உடன்கட்டை ஏறல் வழக்கத்திற்கு எதிராக பிரசாரம் செய்தார். மேலும், பெண் சிசுக்கொலைக்கு எதிராக குரல் எழுப்பினார்.
# சீக்கியத்தில் பெண்கள்

## வரலாறு

### சீக்கிய மதத்துடன் பெண்களின் உரிமைகளை முன்வைத்தல்

#### குரு கோவிந்த் சிங்

குரு கோவிந்த் சிங், கால்சாக்களிடம் பெண்களை துன்புறுத்துபவர்களிடம் தொடர்பு கொள்ளக் கூடாது என்று அறிவுறுத்தினார். பெண்ணிடம் பாவம் செய்பவர்களையும், பெண்ணை புறநிலைப்படுத்துவதையும் கடுமையாக எதிர்த்தார். கால்சாவில் திருமுழுக்கு பெற்ற பெண்களுக்கு "கௌர்" என்ற குடும்பப்பெயரை வழங்கினார். இது, ஒரு இறையாண்மை கொண்ட இளவரசியின் தகுதியாகும்.
# சீக்கியத்தில் பெண்கள்

## வரலாறு

### சீக்கிய மதத்துடன் பெண்களின் உரிமைகளை முன்வைத்தல்

#### இராம் சிங் நாம்தாரி

பாபா ராம் சிங் சிசுக்கொலையை எதிர்ப்பது, இளம் பெண்களை அடிமைத்தனமாக விற்பதை எதிர்த்தல், வரதட்சணை, பர்தா ,உயர் கல்வியறிவு, விதவைகளின் மறுமணம் ஆகியவற்றை அடைய முயற்சி செய்தார்.
# சீக்கியத்தில் பெண்கள்

## வரலாறு

### சீக்கிய மதத்துடன் பெண்களின் உரிமைகளை முன்வைத்தல்

#### சிங் சபா

1870களில் தொடங்கிய சிங் சபாவின் சீக்கிய மறுமலர்ச்சி இயக்கத்தின் போது, சிங் சபா புர்தா, பெண் சிசுக்கொலை, குழந்தை திருமணம், உடன்கட்டை ஏறல், விதவைகளின் மோசமான நிலைமைகள், வரதட்சணை, திருமணத்தின் போது ஆடம்பரமான செலவினங்களுக்கு எதிராக குரல் எழுப்பியது.
# சீக்கியத்தில் பெண்கள்

## வரலாறு

### பெண் சிசுக்கொலை

சீக்கியத்தில் பெண் சிசுக்கொலை தடைசெய்யப்பட்டுள்ளது. மேலும் இந்த நடைமுறையில் ஈடுபடுபவர்களுடன் சீக்கியர்களுக்கு எந்த தொடர்பும் அல்லது உறவும் இருப்பதை நடத்தை விதிமுறைகள் தடை செய்கிறது.
# சீக்கியத்தில் பெண்கள்

## சீக்கிய மதத்தில் பெண்களின் கண்ணியம்

சீக்கிய வரலாறு முழுவதும் மாதா குஜ்ரி, மாய் பாகோ, மாதா சுந்தரி, மாதா தேசன் கௌர், இராணி சாஹிப் கௌர், இராணி சதா, மாதா சாகெப் கௌர், இராணி ததார், மகாராணி ஜிந்த் கௌர் போன்றவர்கள் சீக்கிய வரலாறு முழுவதும் சேவை மற்றும் தியாகத்தின் மாதிரிகளாகக் கருதப்படும் பெண்களின் பல உதாரணங்கள் ஆவர்.
# சீக்கியத்தில் பெண்கள்

## இதையும் பார்க்கவும்

- இந்தியாவில் பெண்கள்
- மகளிரின் உரிமை
# சதா கௌர்

**இராணி சதா கௌர்** (*Sada Kaur*; சுமார் 1762 - 1832) 1789 முதல் 1821 வரை கன்கையா சிற்றரசின் தலைவராக இருந்தார். இவர், செய்சிங் கன்கையாவின் மகனான குர்பக்சு சிங் கன்கையாவின் மனைவியாவார். இவர், சில சமயங்களில் சர்தார்னி சதா கௌர் என்றும் குறிப்பிடப்படுகிறார்.  
1785இல் தனது கணவரின் இறப்புக்கும் பின்னரும், 1789இல் இவரது மாமனார் இறந்த பிறகும், இவர் கன்கையா அரசின் தலைவரானார். ஒரு புத்திசாலியான லட்சிய பெண்மணியான இவர், ( சீக்கிய பேரரசை நிறுவிய ரஞ்சித் சிங்கின் மாமியார் ஆவார். மேலும், பஞ்சாபில் அவர் ஆட்சிக்கு வருவதில் முக்கியப் பங்கு வகித்தார்.
# சதா கௌர்

## ஆரம்பகால வாழ்க்கையும்,திருமணமும்

சதா கௌர், 1762இல் சர்தார் தசுவந்தா சிங் தாலிவாலுக்கு தாலிவால் ஜாட் சீக்கிய குடும்பத்தில் பிறந்தார். கன்கையா சிற்றரசின் சந்து ஜாட் ஆட்சியாளரான செய் சிங்கின் மூத்த மகனும் வாரிசுமான 7 வயது குர்பக்சு சிங்கை இவர் திருமணம் செய்து கொண்டார். இவர்கள் திருமணம் 1768இல் நடைபெற்றது. இவர்களுக்கு 1782இல் மெக்தாப் கௌர் என்ற ஒரு பெண் குழந்தை பிறந்தது.
# சதா கௌர்

## கன்கையா சிற்றரசின் தலைமை

இவரது கணவர் குர்பக்ச் சிங், சுகர்சாகியா, ராம்கர்கியா, சன்சார் சந்த் கடோச் ஆகிய அரசுகளுக்கு எதிராக படாலா போரில் சண்டையிட்டு இறந்தார். 1785ஆம் ஆண்டில், தனது மகள் மெக்தப் கௌரை சுகர்சாகியா சிற்றரசின் தலைவரின் மகனான ரஞ்சித் சிங்கிற்கு திருமணம் செய்து வைத்தார். அவர்கள் திருமணம் 1786 இல் நடைபெற்றது. இருப்பினும் திருமணம் தோல்வியில் முடிந்தது. தன்னுடைய தந்தையை ரஞ்சித்தின் தந்தை கொலை செய்தார் என்பதை மெகதப் கவுர் கடைசிவரை மன்னிக்கவே இல்லை. திருமணத்திற்குப் பின்னரும் அவர் தன்னுடைய தாயாருடனேதான் வாழ்ந்தார். இதானால் 1798 இல் நாகை சிற்றரசைச் சேர்ந்த ராச் கவுர் என்பவரை ரஞ்சித் சிங் இரண்டாவதாகத் திருமணம் செய்து கொண்டார் . மெகதப் கவுர் 1813 ஆம் ஆண்டில் இறந்தார்  
1789இல், இவரது மாமனார், செய்சிங் கன்கையாவும் இறந்தார்.  
இவர் இறுதியில் ரஞ்சித் சிங்குடனான உறவை முறித்துக் கொண்டார். பின்னர் தனது சொந்த மாநிலத்தை ஆள நினைத்தார். ஆனால் ரஞ்சித் சிங் இவரது இயக்கங்களை கட்டுப்படுத்தினார். 1820 வரை இவர் தனது பெரும்பான்மையான தோட்டங்களை கொண்டிருந்தார்.
# லாலா ருக்

**லாலா ருக்** (Lala Rukh (activist) 1948 - 2017), என்பவர் பரவலாக பாக்கித்தானில் அறியப்படும் பாக்கித்தானிய ஆசிரியர், பெண்கள் உரிமை ஆர்வலர் மற்றும் கலைஞர் ஆவார். இவர் மகளிர் செயல் மன்றத்தின் நிறுவனர் என்று அறியப்பட்டார்.
# லாலா ருக்

## கல்வி மற்றும் தொழில்

இவர் பஞ்சாப் பல்கலைக்கழகம், லாகூர், பாக்கித்தான் மற்றும் அமெரிக்காவின் சிகாகோ பல்கலைக்கழகத்தில் நுண்கலைகளில் முதுகலைப் பட்டம் பெற்றார். இவர் பஞ்சாப் பல்கலைக்கழகத்தில், முப்பது வருடங்கள் நுண்கலைத் துறையிலும், லாகூரில் உள்ள தேசிய கலைக் கல்லூரியிலும், கற்பித்தல் பணியினை மேற்கொண்டார்.200 ஆம் ஆண்டில் தேசிய கலைக் கல்லூரியில் கலை பயிற்சித் திட்டத்தினைத் தொடங்கினார். துருக்கி மற்றும் ஆப்கானிஸ்தானில் படிப்பதற்காக பாக்கித்தானில் பல்வேறு அரசு பயண மானியங்கள் இவருக்கு வழங்கப்பட்டன.